**REPUBLIKA HRVATSKA**

**SISAČKO-MOSLAVAČKA ŽUPANIJA**

**G R A D K U T I N A**

**G r a d o n a č e l n i k**

Kutina, 24. listopada 2022. godine

Poštovane umirovljenice i umirovljenici Grada Kutine,

U sklopu socijalnih mjera koje za cilj imaju osigurati bolji životni standard na području Grada Kutine, donio sam odluku o isplati jednokratne novčane potpore umirovljenicima i osobama s invaliditetom koji primaju osobnu invalidninu s područja Grada Kutine za 2022. godinu. Odlukom su obuhvaćeni umirovljenici čija mirovina pripada kategoriji umirovljenika koji su korisnici starosnih, prijevremenih starosnih i obiteljskih mirovina, korisnici invalidskih mirovina zbog opće nesposobnosti za rad i profesionalne nesposobnosti za radi i korisnici mirovina koji nisu u radnom odnosu, ali i osobama s invaliditetom koje primaju osobnu invalidninu. Pravo na jednokratnu novčanu potporu mogu ostvariti samo osobe koji ispunjavaju propisane uvjete i imaju prebivalište na području Grada Kutine.

Slijedom toga, određeno je da pravo na jednokratnu novčanu potporu imaju umirovljenici koji primaju mirovinu u ukupnom iznosu do 2.500,00 kuna i osobe s invaliditetom koji primaju osobnu invalidninu. Iznosi jednokratne novčane potpore određeni su po visini ukupne mirovine (tuzemne i inozemne) i to:

 - za mirovine do 1.500,00 kuna potpora iznosi 400,00 kuna,

 - za mirovine od 1.500,01 do 2.500,00 kuna potpora iznosi 300,00 kuna.

**Obzirom na trenutnu situaciju uzrokovanu virusom COVID 19, koristit ćemo podatke i iz zahtjeva umirovljenika od prošle godine, kako bismo smanjili rizik od zaraze na najrizičniju skupinu. Svi koji nisu na vrijeme dostavili dokumentaciju prošle godine to mogu učiniti na slijedeći način:**

Svi zainteresirani umirovljenici koji ostvaruju pravo na isplatu jednokratne novčane potpore, a to nisu učinili u 2022. godini - prilikom prikupljanja podataka za isplatu potpore trebaju dostaviti Upravnom odjelu za društvene djelatnost, socijalnu skrb i civilno društvo Grada Kutine obvezno:

1. **Tiskanicu zahtjeva (dostupna na mrežnim stranicama grada i u pisarnici- soba br.3)**
2. **Presliku osobne iskaznice ili uvjerenje o prebivalištu – na uvid**,
3. **Presliku odreska od isplate mirovine (ne stariju od tri mjeseca),**
4. **Presliku tekućeg računa**.

Navedeni dokumenti su obvezni i mogu se dostaviti svakim radnim danom u razdoblju **od 02. studenog do 01. prosinca 2022. godine u sobi broj 3 u vremenu od 8,00 do 14,00 sati.** Umirovljenicama i umirovljenicima koji ostvaruju pravo na gore navedenu potporu iznosi potpora će se isplatiti tijekom mjeseca ožujka ili travnja na njihove tekuće račune. Kao što smo najavili tijekom ove godine koristiti ćemo podatke koje ste nam dostavili prilikom isplate uskrsnica 2022. godine. **Svi umirovljenici koji su ostvarili pravo prethodnih godina ne moraju ponovo dostavljati zahtjeve.**

Iako iznosi ovih potpora nisu veliki, oni su u skladu s trenutnim mogućnostima proračuna Grada Kutine za ovu godinu. Iskreno se nadam da će pomoći onima kojima je to najpotrebnije i barem malo olakšati nadolazeće blagdane.

 Sva pitanja vezana uz ostvarivanja navedenog prava, kao i tiskanicu možete uputiti na mail:

 drustvene@kutina.hr

S poštovanjem,

 gradonačelnik:

 Zlatko Babić, dipl.ing.